Гилбърт Честъртън
Чудната музика

Превод от английски: Добромир Кралчев, 2008

chitanka.info

Може да повехне обич, може да угасне страст,

ала с мойта арфа вярна по света ще крача аз.

Нищо че едва започвам: дълъг път лежи пред мен;

тайните ти, моя арфо, ще науча някой ден.

Музика нечута, дивна в мойте струни се таи;

неизпитана наслада в моята душа кълни.

Сладост, от духа по-фина, по-изящна от плътта,

по-пронизваща от болка, по-смирена от скръбта.

Не бездушното доволство, евтиното тържество

на бъбриво самохвалство и студено големство.

А наслада чудна, блага — зов далечен, бисер скъп, —

сред премеждия узряла и стаена като скръб.

Но пред теб, неземна арфо, Божи дар изстрадан, свят,

Старостта невеж младок е, а Умът — глупак сакат.

Но не бой се: ще изуча твойте скрити красоти,

някой ден ще свиря с тебе сред смълчаните звезди.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.